
Ini ialah sebuah nota yang ringkas lagi bermanfaat in sya Allah untuk 
segala sahabat-sahabat yang mahu untuk memahami hukum ahkam 
berpuasa In sya Allah, saya tuliskan sempena dengan daurah puasa yang 
akan diadakan di Masjid As-siddiq Taman Iskandar Perdana, Perak. 
Semoga nota ini memadai bagi sesiapa yang ingin sempurna puasanya, 
saya himpunkan dari beberapa kitab sahaja kerana maksud ialah 
ringkasan dan tidak banyak menyentuh khilaf kerana bukan maksud dari 
nota ini untuk kritikan, tetapi sebuah pengamalan, melainkan pada 
keadaan tertentu saya akan sebutkan beberapa khilaf sebagai sebuah 
kemudahan dalam amalan. 


Bagi ahli ilmu yang membaca dan menjumpai kesalahan dalam 
maklumat, maka ubahlah ia, kerana kita sudak maklum, Allah 
mengabaikan untuk menjadikan kerja manusia sebagai kerja yang 
maksum, dan Allah memilik kalamnya sebagai kitab yang maksum. 


Penulis: Mohamad Naim Saidi 


Dalil tentang puasa dari Al-quran dan Hadith: 


Firman Allah: 
Ci Ala AKA $a Gaal de Sat Las aliall akie Cat Dial Gaal Les G 
“Hai orang-orang yang beriman, diwajibkan atas kamu berpuasa 


sebagaimana diwajibkan atas orang-orang sebelum kamu agar kamu 
bertakwa.” (QS. Al-Baqarah, Ayat 183). 


Sabda Rasulullah solla Allahu alaihi wasallam: 
aje DAY dj BIS AN La 5 aii Uya RAS La Al a Una) a Lag Alia ia 
Si ai Gal iai ay ALA GRI Ong OB ala JB AYI Jaa II SS 
Sesiapa yang berpuasa satu hari di bulan ramadhan, diampunkan 
baginya apa yang terdahulu dan yang terkemudian dari dosanya, maka 
apabila telah sempurna Ramadhan, tidak ditulis dosa ke atasnya 
sehingga pada tahun yang lain, maka jikalau ia meninggal sebelum 


Ramadhan yang lain, ia akan datang pada hari giamat dan tidak ada 
dosa ke atasnya. (dinukil dari kitab Lubab Hadith Imam Suyuthi) 


Makna Puasa 


Puasa : Dari segi bahasa bermaksud menahan. 


Dari segi syarak bermaksud: menahan diri dari syahwat zahir (makan 
atau minum) dan syahwat batin (jima') dari terbit fajar sodiq (waktu 
subuh) hingga tenggelam matahari (waktu maghrib) dengan niat 
mendekatkan diri kepada Allah. 


Puasa disyariatkan pada bulan sya'ban tahun kedua hijrah dan Rasulullah 
sempat berpuasa selama 9 tahun. 


Ramadhan: maknanya panas, ini kerana di bulan puasa cuaca terlalu 
panas. 


Diantara nama-nama bulan ramadhan: bulan Al-quran, bulan 
pengampunan, bulan kemuliaan, bulan rahmat dan banyak lagi. 


Hikmah disyariatkan puasa: penghambaan diri kepada Allah, 
menguatkan ruh, melatih diri untuk bersabar dan melawan nafsu, 
menjaga badan dari penyakit dan menunjukkan penyatuan umat islam. 


Kelebihan puasa: Allah redha kepada orang yang berpuasa, doanya 
diterima sepanjang hari, puasa akan memberi syafaat kepadanya pada 
hari qiamat, puasa menguatkan iman, bau mulut orang yang berpuasa 
lebih wangi dari kasturi, malaikat memohon keampunan untuknya 
sehingga dia berbuka, di- jauhkan daripada api neraka, diangkatkan 
darjat, menghapuskan dosa, mematahkan syahwat, sihat tubuh badan, 
sihat akal dan banyak lagi. 


Amalan-amalan tambahan yang boleh dilakukan di dalam bulan 
Ramadhan: memberi makan pada orang yang berpuasa, beriktikaf di 
masjid, solat terawih, membaca Al-quran, melazimi pengajian ilmu. 


Syarat Wajib Puasa Ramadhan 
Atau 


Tanda Masuknya Bulan Ramadhan 


Baginya ada 5: 


iaitu [1] sempurnanya bilangan bulan Sya'ban 30 
hari:berdasarkan hadith Sayyidah Aisyah. 

Kata Syiekh Nawawi: sempurnanya bilangan Sya'ban ialah 
berdasarkan Ru'yah, bukan dari pengiraan. 

[2] melihat hilal (anak bulan) pada hak orang yang melihatnya 
meskipun ia fasig: iaitu pada hak dirinya jika memang benar ia 
melihat anak bulan. Dilihat anak bulan itu pada malam 30, di waktu 
malam, jika tidak terlihat anak bulan maka perlu menyempurnakan 
bulan sya'ban 30 hari. 

Berkata Syiekh Nawawi yang ia nukilkan dari Syiekh Suwaifi: tanda 
yang menunjukkan masuknya ramadhan seperti menghidupkan 
pelita yang digantung di menara-menara, atau pukul gendang, dan 
seumpamanya dari apa yang berjalan adat dengannya menjadi 
hukum ru'yah. 

(3) thabitnya ia pada hak orang yang tidak melihatnya tetapi 
dengan persaksiannya adil (jujur): dan disyaratkan ianya dengan 
hukum dari hakim, tidak memadai dengan penyaksian orang yang 
adil itu. 

(4) khabar dari riwayat orang adil yang terpercaya sama ada jatuh 
di hatinya percayakan orang itu atau tidak, atau tidak terpercaya 
jika jatuh di hatinya mempercayainya (orang tersebut): maka ini 
juga menjadi penyebab wajib puasa. 


- dan (5) sangka masuknya Romadhon dengan ijtihad bagi orang 
yang samar ke atasnya hal tersebut: seperti orang yang terpenjara 
dan tidak tahu tanda masuk ramadhan. 

Dinukilkan dari Imam Bajuri: jika ia tidak tahu tanda masuk 
ramadhan kerana ia terkurung maka ia hendaklah berijtihad, maka 
apabila sangkaannya dengan ijtihad menunjukkan masuk 
ramadhan maka ia berpuasa, jika tidak tepat dan terlepas maka itu 
dihitung qodho, jika ia berpuasa sebelum waktu maka ia dihukum 
sunat. 

Masalah: 


o tidak wajib berpuasa jika orang pakar bintang mengatakan kepada 
kita bahawa sudah masuk waktu ramadhan, tetapi pada hak pakar 
bintang itu maka ia wajib berpuasa. 
o Jika ada orang mengatakan bahawa ia melihat Nabi berkata 
kepadanya bahawa sudah masuk ramadhan maka tidak wajib 
mengikut katanya itu, bukan kerana menolak atau syak pada 
mimpinya tetapi kerana ketiadaan dhobit dari orang yang melihat. 
o Apabila dilihat anak bulan ditempat yang lain dan tidak dilihat 
orang ahli di kawasan yang lain darinya, maka tidak wajib puasa 
yang ahli kawasan yang kedua itu melainkan: 
=" Jika sama tempat terbitnya matahari dan bulan: ini mengikut 
ulama falak. 

= Jika jarak antara dua tempat itu sekitar 24 farsakh yang 
bersamaan 267 km' dari mana-mana arah sekalipun: ini 
mengikut Fuqoha'. 


"Kiraan farsakh ini saya ambil dari kitab Imta Najib himpunan guru kami Syiekh 
Hisyam Al-kamil, lalu saya darabkan dengan 24, maka terhasillah jumlah ini. 

o Jika ia berpuasa di tempat lain lalu ia berpindah ke tempat lain 
maka hendaklah ia mengikuti orang di tempat itu pada waktu 
puasanya sekalipun ia pada hakikatnya telah berpuasa 30 hari 
kerana ia dikira ahli bagi tempat itu. 

o Jika ia pergi ke suatu tempat lalu di sana telah raya maka jika ia baru 
berpuasa selama 28 hari maka ia perlu qodho sehari, dan jika ia 
telah berpuasa selama 29 hari maka ia tidak perlu qodho lagi. 


Syarat Sah Puasa 


Syarat sah puasa ada 4: sama ada puasa itu wajib atau sunat, iaitu:- 


Islam: maka tidak sah puasa orang kafir. 

Berakal: tidak sah puasa orang yang gila atau tidak sampai had 
mumayyiz. 

suci dari semisal haidh: tidak sah puasa dari mereka yang ada haidh 
dan nifas. 

dan tahu keadaan waktu itu menerima (sah) bagi puasa: iaitu ia 
tahu bahawa puasa pada waktu itu tidak haram, maka jika ia 
berpuasa pada 5 hari yang diharamkan maka hukumnya haram dan 
tidak sah. 

Tambahan: 5 hari yang diharamkan puasa: 


o hari pertama raya puasa. 


o Hari pertama raya haji. 


o 3 hari tasyrig (11,12 dan 13 zulhijjah) yang difahami dengan raya 


kedua sehingga raya keempat dari raya haji. 


SYARAT WAJIB PUASA 


Syarat wajib bermaksud mereka yang mempunyai syarat ini sahaja yang 
wajib berpuasa, adapun yang kurang pada dirinya satu syarat daripada 
syarat-syarat yang disebutkan maka ia tidak wajib berpuasa. Adapun 
tentang sah atau tidak maka adakala membawa kepada sah dan adakala 
tidak sah. 


syarat wajib puasa ada 5, iaitu: 


1) Islam: maka termasuk padanya murtad. Orang murtad wajib puasa 
tetapi tidak sah puasa melainkan dengan kembalinya ia kepada 
islam. Oleh itu orang murtad yang tidak berpuasa maka wajib ke 
atasnya untuk qadha puasa yang telah ia tinggalkan ketika 
murtadnya, ini berbeza dengan orang yang kafir, ia tidak wajib 
berpuasa. 

2) taklif: iaitu baligh dan berakal. 

3) Mampu: maka tidak wajib ke atas orang yang tidak mampu 
berpuasa kerana tua dan orang yang sakit yang dibolehkan baginya 
untuk tayammum. 

4) Sehat: dan tidak wajib bagi orang yang sakit. 

5) dan mukim: sekalipun ia bukan mustautin maka ini berbeza 
dengan solat jumaat yang mana ia tidak terhitung dari ahli jumaat. 
Keluar dari ini jika ia orang yang musafir dengan safar yang panjang 
iaitu safar yang membolehkan untuk qasar, maka ia boleh untuk 
tidak berpuasa jika ia keluar dari kawasannya sebelum subuh. 
Adapun jika ia keluar setelah subuh maka ia wajib berpuasa kerana 
sudah termasuk dalam ahli yang wajib puasa. 


RUKUN PUASA 


Rukun puasa ada 3: dan ini yang masyhur sebagaimana yang dinukilkan 
dari Imam Ziyadi. 


1) iaitu niat di malam hari setiap hari untuk puasa fardu: dan 
tempatnya ialah hati. Bagi niat ada rukunnya: 


e Tabyit: iaitu niat pada malam dan bermula waktunya dari waktu 
maghrib sehingga waktu subuh. Berkata Imam Ziyadi: jika ia 
berniat pada malam pertama itu untuk puasa sebulan 
Ramadhan maka yang sah hanyalah untuk hari pertama sahaja. 
Tetapi perkara ini perlu dijaga kerana jika ia lupa niat pada 
malam itu maka ia boleh taqlid mazhab Maliki, begitu juga jika 
ia lupa niat pada malam hari maka ia sepatutnya niat pada awal 
hari kerana bertaqlid pada mazhab Hanafi dan begini caranya 
ialah sah. Tetapi jika ini tidak dilakukan lalu ia melakukan ibadah 
puasa maka tidak sah dan haram. 

Jika ia syak sama ada niat yang dilakukannya itu sebelum subuh 
atau selepas, maka puasanya tidak sah. 

Tetapi jika ia niat lalu syak sama ada sudah masuk subuh atau 
belum maka sah puasanya. 

Ini semua jika puasanya itu puasa yang fardu, adapun jika puasa 
itu puasa sunat maka memadai jika ia niat di siang hari sehingga 
sebelum zawal (zuhur), dengan syarat belum terjadi apa-apa 
yang menafikan puasa sebelum niat seperti makan, jima', haidh, 
nifas dan gila. Jika datang perkara ini maka tidak sah puasa. 


Kata Imam Ramli: jika pada pagi itu ia tidak niat puasa, lalu ia 
berkumur dengan tidak berlebihan lalu sampai air melepasi 
rongganya, lalu ia niat puasa sunat, hukumnya sah. 

Begitu juga jika segala perkara yang tidak batal puasa terjadi 
kepadanya sebelum niat maka sah puasanya, seperti makan dan 
minum kerana dipaksa. Untuk masalah ini Syiekh Nawawi 
menukilkan dari Imam Nawawi dengan katanya: ini ialah 


masalah yang bernilai, saya mencarinya bertahun sehingga aku 
mendapatinya maka kepada Allah lah segala pujian itu. 
Tambahan: jika ia niat puasa ketika ia solat, hukumnya sah. 
Ta'yin: iaitu menetapkan atau menentukan bahawa dia 
berpuasa Ramadhan, tidak memadai jika ia niat untuk berpuasa 
“esok hari” sahaja. Tidak disyaratkan untuk ia niatkan fardu atau 
tunai atau “lillah taala” atau niatkan “tahun”, tetapi jika ia 
lakukan juga dan tersalah maka hukum seperti berikut: 
o Jika ia tahu dan sengaja: tidak sah puasa kerana ia dianggap 

bermain-main. 
o Lupa atau jahil: hukumnya sah. 
Tikrar (ulang) - iaitu mesti diulang niatnya setiap malam kerana 
setiap hari adalah ibadah yang tersendiri. Adapun niat sebulan 
adalah mazhab Maliki dan bukan mazhab Syafie. 
Niat ini menjadi wajib dengan syarat di atas jika puasa itu puasa 
wajib. 
Termasuk dalam puasa wajib ialah: ramadhan, nazar, gadha, 
kaffarah, anak kecil yang berpuasa dan juga istisga (dengan 
perintah imam). 
Lafaz niat puasa seperti berikut: 

Lafaz niat puasa: 


iai al Ja ii uai eli a 


Ertinya: sahaja aku berpuasa esok hari bagi menunaikan fardu bulan 
Ramadhan kerana Allah ta'ala. 


Lafaz niat puasa hukumnya ialah sunat kerana ia membantu hati dalam 
meng-isbatkan niat. 


2) meninggalkan pembatal-pembatal saat ingat dan keinginan 
sendiri tanpa jahil dan uzur: iaitu meninggalkan segala perkara 
yang membawa kepada batalnya puasa yang mana ia tinggalkan itu 
dalam keadaan ia memang ingat yang ia sedang berpuasa, lalu ia 
berhak memilih atau tidak keterpaksaan serta tidak jahil yang 
jahilnya itu jahil yang diberikan keuzuran . 


e keluar dari permasalahan “ingat”: jika ia lakukan dengan sebab 
lupa, maka puasanya tidak batal. 

e Keluar dari permasalahan “tidak keterpaksaan”: jika ia terpaksa 
untuk melakukan perkara yang membatalkan puasa. 

e Keluar dari permasalahan “tidak jahil”: jika ia lakukan dalam 
keadaan ia ada ilmu. 

e Keluar dari permasalahan “jahil yang diberikan keuzuran”: jika 
jahilnya itu tidak diberikan keuzuran. Misal jahil yang diberikan 
keuzuran ialah ia baru memeluk agama islam, atau tinggal di 
tempat jauh dari ulama dan yang termasuk dalam keuzuran juga 
ialah muntah yang tidak mampu menahan. 

Saya katakan: zaman sekarang banyaknya pengajian agama baik 
secara offline atau online maka tidak lagi diberikan keuzuran 
bagi orang-orang untuk mengatakan yang ia tidak tahu. 


o Keluar dari permasalahan “muntah yang tidak mampu menahan”: 
jika ia sendiri berusaha mengeluarkan muntahnya sekalipun ia 


tidak menelan kembali sisa baki muntahnya tersebut 
Masalah: 
= Rokok membatalkan puasa. 
=" Jika ada zakar atau faraj yang terpotong lalu dimasukkan oleh 
seseorang ke dalam kemaluannya baik lelaki atau perempuan 
maka tidak dikenakan apa-apa terhadap pemilik kemaluan 
yang terpotong itu. Kata Syiekh Nawawi: ini berbeza dengan 
apa yang disangka oleh orang-orang yang bodoh dari 
kalangan pelajar. 

3) dan orang yang berpuasa: sebahagian ulama tidak menghitung ini 
sebagai rukun, tetapi di sini menjadikan orang yang berpuasa itu 
sebagai rukun dan jika mahukan penjelasan maka kembalilah 
kepada “asal” iaitu Kasyifah, maka di sana ada beberapa masalah 
yang tidak saya masukkan kerana merasa terlalu banyak. Wa Allahu 
a'lam. 


Perkara Yang Sunat Ketika Berpuasa 
Ada banyak perkara yang disunatkan untuk dilakukan ketika berpuasa, di 
antaranya: 
a.  Menyegerakan buka puasa iaitu bila mendengar “ALLAHU AKBAR” 
pada azan maghrib langsung ia makan. 
Melambatkan makan sahur. 
Meninggalkankan percakapan-percakapan yang mungkar. 
Memperbanyakkan membaca Al-guran. 
Memperbanyakkan zikir. 
Memperbanyakkan sedekah. 
Beriktikaf di masjid. 
Bertahajjud di malam hari. 


TU PPA 


Perkara Yang Harus Ketika Berpuasa 
Ada beberapa perkara yang hukumnya ialah harus iaitu boleh ketika 
berpuasa, antaranya: 
a. Mandi pada siang hari. 
b. Menelan air liur. 
c. Memakai wangi-wangian atau menciumnya dengan cara tidak 
berlebihan. 
d. Menggunakan siwak di lain waktu melainkan selepas zuhur hingga 
berbuka puasa. 
e. Tidur di siang hari. 


Perkara Yang Makruh Ketika Berpuasa 
Ada beberapa perkara yang dihukumkan makruh ketika berpuasa, 
antaranya ialah: 
Melambatkan buka puasa. 
Mengawalkan makan sahur. 
Berlebihan dalam berkumur. 
Mencium isteri di pipi atau di mulut. 
Merasa makanan tetapi tidak menelan dan meludah kembali. 
Menggunakan sugi selepas zuhur. 


m Mp An TD 


Bersangatan dalam memakai wangi-wangian dan bersangatan 
dalam mencium wangi-wangian. 


Pembatal Puasa 
pembatal bagi puasa ada 11: 


1) Murtad: iaitu keluar dari islam. 

2) Haidh: sekalipun sedikit. 

3) Nifas: sekalipun sedikit. 

4) Beranak: kerana illahnya keluar mani, sekalipun ianya berbentuk 
darah atau daging, kerana ia asal dari mani. 

5) gila meskipun sebentar: kerana tidak menjadi ahli bagi puasa, 
sama ada sengaja atau tidak. 


Tanbih: semua dari murtad sehingga gila, jika terjadi walaupun 
sedetik pada siang hari maka ia membatalkan puasa. 


6 & 7) pengsan dan mabuk yang ia sengaja dengannya jika 
memenuhi sekalian hari: dan bagi hal ini ada perincian. Jika: 

- la tidak sengaja dan tidak memenuhi seluruh siang hari: tidak batal 
dengan ittifag. 

- Ia tidak sengaja dan memenuhi seluruh siang harinya: batal. 

- Ia sengaja dan memenuhi seluruh siang: batal dengan ittifaq. 

- la sengaja dan tidak memenuhi siang harinya: batal di sisi Ibnu 
Hajar, tidak batal di sisi Imam Ramli. 


Adapun orang yang tidur sekalipun ia sepanjang hari maka tidak 
membatalkan puasa. (Kasyifah) 


Faedah: orang haidh dan nifas apabila telah suci hari keuzuran mereka di 
siang Ramadhan tersebut, sunat bagi mereka untuk menahan dari pada 
hari tersebut. 


8) Memasukkan sesuatu ke dalam rongga yang terbuka: seperti 
mulut (melepasi rongga), hidung (melepasi rongga hidung), gubul 
dan dubur (sekalipun sedikit), telinga (melepasi tulang dalam) atas 


satu pandangan dan payudara (jika dimasukkan di tempat keluar 
SUSU). 


9) Muntah: dengan sengaja. 
10) Jima: sebagaimana telah disebutkan dalam bab lalu. 
11) Keluar mani: dengan sebab selain jima, seperti onani. Adapun 


mimpi atau melihat perempuan lalu keluar mani maka tidak batal. 


Dan semua ini disyaratkan sengaja, tahu dan dengan pilihan sendiri. 


Tatimmah: pembatal puasa terkini: ini diambil dari kitab Mufatthirat 
Mua'soroh karya Dr Labib Najib. 


O O O O O OO 

inhaler: batal. 

Rokok: batal. 

Syisya: batal. Termasuk vape. 

Ubat demam yang dimasukkan ke dalam dubur: batal. 

Belon air kencing: batal. 

Alat yang dimasukkan kepada orang yang sakit melalui rongga: 
batal. 

Alat kencing orang sakit: batal. 

Rasa makanan: tidak batal. 

Menghidu bauan: tidak batal. 

Derma darah: tidak batal. 

Ambil darah untuk di cek: tidak batal. 

Bekam: tidak batal. 

Menggunakan krim: tidak batal. 

Meletakkan pelekat yang mengawal kehamilan: tidak batal. 
Titisan ke dalam telinga: muktamad batal, pandangan yang lain dan 
ia kuat juga mengatakan tidak batal (iaitu pandangan Imam 
Ghazali). 

Titisan ke dalam mata: muktamad tidak batal. 


O O O O O OO 


Suntik: pandangan yang paling kuat tidak batal, secara mutlaq 
(mengikut pandangan Dr Hasan Hito). 

Suntik bius: batal jika terjadi sepanjang hari. 

Arabic gum: batal jika telan airnya. 

pil yang diletak di bawah lidah: batal jika ditelan air liurnya. 
Tembakau yang diletak dalam mulut: batal jika ditelan air liur. 
Berenang: batal jika air masuk ke dalam mana-mana rongga. 

Ubat gigi: batal jika bercampur dengan air liur lalu ia telan air liur 
itu. 

Apa yang berada di celah-celah gigi: batal jika ia telan dengan 
sengaja. 


o Pelembab bibir: tidak batal. 
o Menggunakan ubat yang menghalang datang nya haidh: boleh. 


QODHO DAN KAFFARAH 


Fasal ini membahaskan tentang hukuman yang dikenakan ke atas orang 
yang tidak perpuasa. 


1) Wajib disertai mengqodho puasa, membayar kafarah Uzh'ma dan 
ta'zir atas orang yang merosakkan puasanya di bulan Romadhon 
sehari penuh dengan jima yang sempurna, juga dia berdosa 
karena itu bagi puasa: iaitu orang yang membatalkan puasanya 
dengan jima' maka hukumannya sebagaimana yang di atas 
tersebut. Hukuman ini khusus baginya, adapun bagi orang lain yang 
membatalkan puasanya dengan perkara lain kemudian baru ia 
jima' maka ia tidak dikenakan hukuman ini, begitu juga orang yang 
membatalkan puasanya dengan mengeluarkan mani (onani) maka 
tidak dikenakan hukuman ini juga. 


Tidak dikenakan kaffarah ini juga bagi mereka yang membatalkan 
puasa dengan jima yang mana puasa itu sama ada puasa wajib 
seperti qadha dan nazar atau puasa sunat, yang penting bukan 
pada bulan Ramadhan. 

Juga tidak dikenakan hukuman ini mereka orang yang melakukan 
zina pada bulan puasa dan ia ialah musafir kerana ia hakikatnya 
diberikan keringanan untuk tidak berpuasa, tetapi ia berdosa dan 
perlu bertaubat. 

Ini berbeza dengan orang yang ianya mukim lalu bermusafir 
(setelah siang) dan dalam perjalanannya ia melakukan hubungan 
kelamin maka ia dikenakan kaffarah kerana ia sudah menjadi ahli 
puasa pada hari itu. 

Hukuman ke atasnya secara tafsil: 


Pertama: wajib memerdekakan seorang hamba yang tidak ada 
cacat cela dalam melakukan kerja. Jika tidak mampu, 

Kedua: puasa dua bulan berturut-turut. Terputus berturut-turut itu 
bila ia tidak berpuasa pada satu hari sekalipun kerana sakit. Jika 
tidak mampu, 

Ketika: beri makan kepada 60 orang miskin dan bagi setiap orang 
miskin sebanyak 1 mudd (600 gram). 


2) Wajib berserta qodho ialah imsak (menahan diri) bagi puasa 
dalam 6 tempat: iaitu wajib menahan diri dari makan dan minum 
pada bulan ramadhan bagi orang yang telah batal puasanya dan 
diwajibkan qadha, disebabkan 6 perkara yang akan disebutkan. 


iaitu [A] di Ramadhan tidak di selainnya bagi orang yang sengaja 

membatalkannya: adapun pada puasa selain ramadhan sekalipun 

qadha maka tidak wajib untuk menahan diri jika kita membatalkan 

puasa tersebut dengan sengaja. 

[B] orang yang tidak niat di malam hari pada (puasa) fardu: kerana 

ia mengambil sifat berkurang-kurang (tidak ambil berat). Hukum ini 

sama bagi mereka yang sengaja atau tidak. Adapun masalah qadha 

padanya: 

e Jika ia sengaja tidak niat: wajib qadha puasa segera selepas 
ramadhan. 

e Jika ia tidak sengaja: wajib qadha tetapi tidak secara segera. 

Tambahan: kata Syiekh Nawawi dalam Kasyifah: boleh baginya 

untuk taqlid mazhab Hanafi untuk mengesahkan puasanya. 


[C] atas orang yang sahur dengan dugaan masih malam padahal 
khilafnya: dengan alasan ia tidak mengambil berat. Hukum ini 
sama bagi mereka yang berijtihad atau tidak. 


(D) atas orang yang berbuka dengan dugaan Maghrib padahal 
bersalahan dengannya juga: dan ini sebagaimana yang banyak 
terjadi di zaman sekarang kerana tidak tahu masuk waktu, 
sebagaimana dinukil oleh Kasyifah dari Syarqowi. 

[E] atas orang yang jelas baginya hari ke-30 bulan Sya'ban, 
ternyata ianya dari Ramadhan: kerana hakikat hari itu memang 
diwajibkan puasa. 

dan[F] atas orang yang terlanjur air yang berlebihan berkumur 
dan instinsyaq (memasukkan air ke hidung): kerana ia mengambil 
sikap lewa dalam hal ini, adapun jika air masuk itu bukan dari 
perbuatan yang berlebihan maka tidak membatalkan puasa 
sebagaimana akan datang dalam babnya nanti, in sya Allah. 
Keluar dari semua 6 perkara ini: kanak-kanak yang baligh di siang 
hari, orang gila yang tersedar, orang kafir yang memeluk islam di 
siang ramadhan, orang musafir yang tidak berpuasa pada hari 
tersebut dan orang sakit yang hilang sakitnya itu selepas makan, 
tidak diwajibkan ke atas mereka untuk menahan diri pada hari 
tersebut, tetapi sunat sahaja. 

Bagi budak yang baligh di siang itu dan ia dalam keadaan berpuasa, 
orang musafir yang sampai dan ia dalam keadaan berpuasa dan 
orang sakit yang hilang uzurnya dan ia dalam keadaan berpuasa, 
maka wajib ke atas mereka untuk menahan diri untuk berpuasa 
kerana sah puasa dari mereka. 

Masalah: anak yang baru baligh pada siang puasa dan ia dalam 
keadaan berpuasa, lalu ia jima’ maka ia dikenakan kaffarah. 
Tanbih: orang yang diwajibkan menahan diri dalam 6 perkara yang 
telah dibahaskan, mereka haram untuk melakukan perkara yang 
membatalkan puasa, mereka juga makruh untuk melakukan 


perkara yang makruh bagi orang yang berpuasa, dan mereka 
mendapat pahala dalam menahan diri tersebut. Perlu difahami 
bahawa mereka tidak dihitung berpuasa tetapi mendapat pahala 
kerana menahan diri dari melakukan perkara pembatal puasa yang 
lain pada hari itu. 


Pembahagian Ifthor 


Fasal ini akan membahaskan tentang jenis-jenis keadaan bagi orang yang 


tidak berpuasa dan hukumnya, dan ianya ada 4, iaitu:- 


1) wajib seperti wanita haidh dan nifas: maka mereka haram untuk 


berpuasa. 


2) boleh (jaiz) seperti orang musafir dan orang sakit: iaitu boleh 


berpuasa dan boleh untuk tidak berpuasa. Bagi orang yang sakit 


ada tiga keadaan dan hukumnya: 


jika ia ragu-ragu dengan  kemudaratannya yang 
kemudaratannya itu yang membolehkan tayammum, makruh ia 
berpuasa dan boleh untuk berbuka puasa. 

Jika ia yakin bahawa dengan sebab puasa akan mendatangkan 
kemudaratan yang lebih maka haram ia berpuasa dan wajib 
untuk berbuka. Jika berpuasa juga maka berdosa dan jika 
dengan sebab puasanya itu ia mati, maka ia mati dalam keadaan 
berdosa. 

Jika sakit itu sakit yang ringan seperti pening kepala, sakit 
telinga atau semisalnya maka ia tidak boleh berbuka, melainkan 
jika puasanya akan menambahkan kesakitannya maka ia boleh 
berbuka. 


tambahan: 6 jenis golongan yang dibolehkan untuk tidak 


berpuasa: musafir, orang sakit, orang tua yang lemah, orang yang 


hamil, dahaga yang membawa kepada kesukaran yang tidak 


tertanggung pada adat dan orang yang menyusukan anak. 


3) tidak dan tidak seperti orang gila: dengan makna tidak haram, 
tidak makruh, tidak wajib dan tidak jaiz. 

4) dan haram seperti orang yang mengakhirkan qodho Ramadhan 
berserta mampu sehingga sempit waktu daripada puasa: dan ia 
dalam keadaan tidak musafir. Hukumnya haram jika sudah sempit 
waktu untuk bertemu ramadhan dan ia belum qadha puasa 
tersebut, jadi baki masa yang ada wajib ia qadha puasanya. 


Jenis-Jenis Ifthor 


Bab ini akan membahaskan tentang apa yang melazimi orang yang tidak 
puasa itu, sama ada dikenakan fidyah dan qadha, atau qadha sahaja, atau 
fidyah sahaja atau tidak keduanya, lalu kata pengarang: 


1) Pembagian ifthor ada 4: iaitu dengan apa yang melaziminya dari 
segi qadha atau fidyah. 


2) yang pertama: yang mewajibkan qadha dan fidyah, ada 2: iaitu 
jika orang itu tidak berpuasa maka ia dikenakan fidyah dan 
diwajibkan untuk qadha juga. 

e pertama berbuka karena takut orang lain: iaitu takut ke atas 
orang lain seperti: menyelamatkan yang hidup yang muhtarom 
daripada terbakar atau lemas, berbuka kerana ingin 
menyusukan anak dan bukan kerana kemudaratan diri sekalipun 
anak yang disusu itu bukan anaknya. 

e dan kedua “berbuka” dengan mengakhirkan qodho berserta 
mampu dari puasa sehingga datang Romadhon lain: iaitu ia 
tidak qadha puasa yang ia tinggalkan sehingga datang ramadhan 
yang baru, maka ia dikenakan fidyah dan diwajibkan untuk 
qadha juga. 

Fidyah yang dikenakan ialah 1 mudd yang bersamaan 600 gram 
(mengikut Imta' Syiekhna) 
tentang masalah fidyah yang dikenakan ke atasnya ada perincian: 


o mengikut Tagrirat: dikenakan satu mudd secara mutlaq. 
o Mengikut Imta' Syiekhna: dikenakan 2 mudd kerana ia 
melambatkan dan kerana tidak puasa. 


o Mengikut Kasyifah yang dinukilkan dari Syarah Manhaj: sama 
seperti kalam Syiekhna dengan Qaid bahawa orang itu mati 
dan ia asalnya mampu untuk berpuasa tetapi ia tidak 
berpuasa,ini jika tidak ada orang yang puasa untuknya, jika 
ada maka wajib satu mudd sahaja. 

Saya katakan: Wa Allahu a'lam mana yang lebih tepat, akan 

tetapi mengambil pandangan Syiekhna mengikut Imta' lebih 

selamat, kerana jika benar ianya dua mudd maka kita sudah 
membayar, dan jika ianya satu mudd sahaja, maka satu mudd 
lagi dikira pahala sedekah. 


Lalu setelahnya saya melihat kepada Imta' Najib karya Syiekhna 
bagi cetakan terbaru bahawa ia menyamai dengan apa yang 
diperkatakan oleh Tagrirat. Jika begini keadaannya maka kita 
katakana bahawa apa yang ada di dalam kasyifah ialah sebagai 
perincian kepada apa yang ada di dalam dua kitab yang lainnya. 
Wa Allahu a'lam. 


3) kedua: yang mewajibkan gadha tetapi tidak fidyah dan ini banyak 
(terjadi) seperti orang pengsan: atau orang yang lupa untuk niat 
pada malam hari dan orang yang sengaja membatalkan puasanya 
dengan selain jima'. 

4) ketiganya: yang mengharuskan fidyah tanpa godho dan ianya 
orang tua: yang ianya sudah tidak mampu untuk berpuasa. 
Termasuk dalam kategori ini ialah orang sakit yang tidak 
diharapkan dapat sembuh. 

5) dan keempatnya: tidak (qadha) dan tidak (fidyah) dan ianya orang 
gila yang tidak sengaja dengan gilanya: dengan makna tidak 
diwajibkan fidyah dan gadha, dan ini seperti orang gila yang tidak 


sengaja untuk menjadi gila. Termasuk sepertinya ialah orang kafir 

asli yang memeluk islam dan anak-anak kecil. 
Tatimmah: ketahuilah bahawasanya qadha puasa bagi semua 
permasalahan yang disebutkan ialah dengan tarakhi (iaitu tidak 
bersegera), melainkan orang yang berdosa dengan buka puasanya, 
murtad, orang yang sengaja meninggalkan niat pada malam hari (atas 
pandangan muktamad), maka mereka diwajibkan untuk qadha puasa 
dengan segera setelah habis Ramadhan. 


Perkara Yang Tidak Membatalkan Puasa 
Baginya ada beberapa: 
a.  Bercelak di mata. 
b. Menitiskan cairan di mata seperti ubat mata. 
c. Suntik di anggota badan seperti di otot dan urat. 


d. Mencium isteri di pipi atau di mulut dengan syarat tidak keluar 
mani. 


e. Merasa makanan. 
f. Puasa tanpa bersahur. 
g. Muntah disebabkan sakit atau tidak sengaja. 


h. Keluar mani disebabkan tidur atau berkhayal dengan perkara 
syahwat. 


l. apa yang masuk ke rongga mulut karena lupa, tidak tahu, 
dipaksa: ini untuk pertama kedua dan ketiga, iaitu lupa, tidak 
tahu dan dipaksa. Maka sesiapa yang terjadi kepadanya salah 
satu dari ini atau kesemuanya sekali maka tidak membatalkan 
puasanya. 

j. ludah yang mengalir di antara giginya dan tidak mampu untuk 
mengeluarkan kerana keuzuran: ini berbeza jika yang ia tidak uzur 
untuk mengeluarkannya seperti makanan, kahak (gelema) atau 
kopi. 


Masalah: jika ia minum kopi sebelum subuh, lalu ia tinggalkan 
kesan kopi itu dalam mulutnya lalu setelah masuk subuh jika ia 


telan air liur yang bercampur dengan kopi itu dan ia sebenarnya 
mampu untuk luahkan (ludahkan) maka batal puasanya. 


. apa yang sampai ke rongga mulut dan ia debu jalan: tidak kira ianya 
suci atau kotor. Adapun basuh mulut, jika ia sengaja membuka 
mulut maka wajib basuh, dan jika tidak sengaja buka mulut maka 
tidak wajib untuk membasuh mulutnya. 

. dan apa yang masuk ke dalamnya berupa ayakan tepung atau lalat 
yang terbang atau semisalnya: seperti nyamuk. Ini kerana sukar 
untuk mengelak darinya. Jika lalat itu memudaratkannya maka ia 
boleh untuk keluarkan lalat itu dan ia dihitung batal puasa dan 
wajib gadha, ini sebagaimana yang disebutkan Kasyifah yang 
dinukil dari Ibnu Hajar. 


Kesempurnaan Puasa 1 


Selain dari menjaga tubuh dari perkara yang dilarang, kesempurnaan 
puasa juga boleh dicapai dengan memperbanyakkan amalan-amalan 
soleh seperti berzikir, membaca Al-quran, solat terawih dan sebagainya, 
di bawah ini akan dihimpunkan beberapa amalan-amalan soleh yang 
boleh dilakukan pada bulan puasa bagi mencapat puasa yang sempurna. 


1. Berzikir mengingati Allah: ia adalah amalan yang disukai oleh Allah 
dan dengan mengingati Allah menjadikan kita dekat dengan Allah 
dan jauh dari syaitan. Zikir sunat dilakukan pada mana-mana waktu 
dan di mana sahaja melainkan di dalam tandas. Barangsiapa yang 
berzikir sekali maka Allah memberikannya 10 kebaikan, 
menghapuskan 10 kejahatan dan memberikan 1 pohon di dalam 
syurga. Juga tidak ketinggalan untuk memperbanyakkan selawat ke 
atas Rasulullah kerana selawat ke atas Rasulullah merupakan 
tanda cinta kita kepadanya dan keuntungan buat kita. Selawat ke 
atas Rasulullah sekali, maka Allah memberikan rahmat kepada kita 
10 kali, selawat ke atas Rasulullah 10 kali, maka Allah akan 
memberikan rahmat kepada kita 100 kali dan begitulah 
gandaannya. 


2. Memberi makan kepada orang yang berpuasa: seperti menjamu 
orang yang berpuasa untuk makan di rumah kita atau di masjid dan 
ganjarannya ialah pengampunan dosa dan kebebasan dari neraka. 
Memberi makan diantara jalan yang cepat menuju ke syurga. 


3. Solat terawih: solat terawih didirikan selepas solat isya' pada bulan 
ramadhan dan hukumnya ialah sunat. lanya boleh dilakukan secara 
berjemaah dan bersendirian akan tetapi berjemaah lebih afdhal. 


Di antara kelebihannya ialah mendapat pengampunan dosa, 
menguatkan iman, menambah darjat di syurga. 


Bilangan rakaat solat terawih dalam mazhab kita ialah 20 rakaat. Orang 
yang melakukan solat terawih 8 rakaat dikira sah, akan tetapi sebaiknya 
dilakukan dengan 20 rakaat. 


Solat witir: ia adalah sunat muakkad. Dilakukan selepas melakukan 
semua solat sunat lainnya dan waktunya berakhir dengan masuknya 
waktu subuh. 


Bilangan rakaatnya: sekurangnya 1 rakaat, kebiasaannya 3 rakaat , 
sebanyak-banyaknya 11 rakaat dan dilakukan dengan 2 rakaat 1 salam. 


4. Tilawah Al-quran: membaca Al-quran ibarat berbicara dengan Allah 
dan jika mampu untuk mengkhatamkan bacaan Al-quran di bulan 
ramadhan maka itu lebih afdhal kerana ganjaran di bulan 
ramadhan lebih afdhal dari bulan-bulan yang lain. 


5. Qiyamullail: waktu melakukannya selepas solat isya dan berakhir 
waktunya pada waktu subuh dan seafdhal-afdhal solat selepas 
solat fardu ialah qiyamullail. 


6. Iktikaf: iktikaf ialah berada di dalam masjid dengan niat dan 
ganjarannya sangat besar di bulan puasa, lagi besar ganjarannya 
jika dilakukan pada 10 hari terakhir ramadhan. 


Adab beriktikaf: 


- menyibukkan diri dengan ketaatan seperti membaca Al-quran, 
berzikir dan belajar ilmu. 


- Menghindari percakapan yang mungkar. 


Perkara yang membatalkan iktikaf: 


Keluar dari masjid tanpa hajat. 
Jima'. 

Keluar darah haidh dan nifas. 
Murtad. 


Mabuk atau gila. 


. Lailatul qadar: malam ini adalah malam yang sangat agung kerana 


pada malam inilah diturunkan Al-quran keseluruhannya dari lauh- 
mahfuz ke Baitul-izzah yang terletak di langit pertama dan 
beribadat pada malam ini sama ganjarannya seperti beribadat 
sunat 1000 bulan (83 tahun dan 4 bulan). 


Darjat-darjat orang yang berpuasa: 


Kata imam Al-ghazali di dalam kitab Ihya' Ulumuddin, bagi orang yang 


berpuasa itu ada 3 darjat: 


a. 


Puasa umum: iaitu puasa yang hanya menahan diri dari syahwat 
zahir dan batin. 


. Puasa khusus al-khusus: iaitu puasa hati dari segala keinginan 


duniawi dan tidak memikirkan apa-apapun dari hal dunia dengan 
menyerahkan segala keinginannya dan dirinya kepada Allah. 


. Puasa khusus: iaitu menahan anggota badan dari melakukan 


perkara-perkara yang mungkar dan menjauhi maksiat. Jadi bagi 
orang yang berpuasa itu untuk melakukan perkara ini, bukan 
sekadar menahan diri dari makan dan minum akan tetapi menahan 
seluruh anggotanya dari perkara yang berdosa. 


Kesempurnaan Puasa 2 


Diharapkan bagi orang yang berpuasa untuk makan dari makanan yang 
halal kerana makanan yang halal ialah berkat manakala makanan yang 
haram ibarat memakan api neraka. Juga diharapkan bagi orang yang 
berpuasa agar tidak makan sehingga terlalu kenyang hingga 
menyukarkannya atau menjadikannya rasa malas untuk beribadat. Ini 
kerana maksud dari puasa ialah untuk mematahkan syahwat kita dan 
berbuka puasa ialah untuk memberikan kita tenaga untuk melakukan 
ibadat di malamnya. 


Selain dari puasa Ramadhan, kita digalakkan untuk berpuasa sunat 
kerana ianya akan mendekatkan diri kita dengan Allah dan menjauhkan 
kita daripada syaitan. 


Di antara puasa-puasa sunat yang digalakkan ialah: 


1. Berpuasa di hari Asyura dan Tasu'a: iaitu pada hari kesembilan dan 
kesepuluh dari bulan muharam. 


2. Berpuasa 6 hari dalam bulan syawal selain dari hari raya pertama. 


3. Berpuasa pada hari Arafah bagi orang yang tidak mengerjakan haji 
(hari kesembilan pada bulan zul-hijjah). 


4. Berpuasa pada hari isnin dan khamis pada setiap minggu. 


5. Berpuasa tiga hari iaitu pada hari ke-13, 14, 15 pada setiap bulan 
hijrah. 


6. Berpuasa pada hari pertama hingga hari kesembilan dalam bulan 
Zul-hijjah. 


7. Berpuasa sehari dan berbuka sehari (puasa Nabi Daud). 


Tambahan: dibolehkan untuk berpuasa pada hari apa sahaja yang di 
ingini melainkan pada hari yang diharamkan oleh syariat. 


Hari-hari yang dimakruhkan untuk berpuasa: 


a. Menunggalkan puasa pada hari jumaat: jika puasa sebelumnya 
(khamis dan sabtu) atau selepasnya (jumaat dan sabtu) maka tidak 
makruh. 


b. Menunggalkan puasa pada hari sabtu. 
c. Menunggalkan puasa pada hari ahad. 
d. Berpuasa selama setahun berturut-turut. 
Hari-hari yang diharamkan untuk berpuasa: 
a. Hari pertama pada raya Aidil-Fitri. 
b. Hari pertama pada raya Aidll-Adha. 
c. Berpuasa pada hari tasyriq (hari ke 11, 12, 13 pada bulan zul-hijjah). 
d. Makruh tahrim untuk berpuasa pada hari ke 30 dari bulan Sya'ban. 


e. Makruh tahrim untuk berpuasa pada 15 hari terakhir pada bulan 
sya'ban. 


Selesai dari susunan ini yang saya ambil tempoh selama 2 hari untuk 
siapkan, semoga dengan ringkasnya nota ini akan bermanfaat kepada 
bangsa kita. Segala yang baik semuanya dari Allah dan segala 
kekurangan itu saya nisbahkan kepada diri saya yang empunya 
kekurangan zahir dan batin. Di akhir kata, saya mengijazahkan kitab ini 
kepada seluruh bangsa saya yang sempat hidup di zaman saya untuk 
membacanya dan mengajarkannya, semoga ini menjadi penyebab 


untuk saya dan guru-guru saya menggapai redha dari Yang Esa, amin ya 
robbal alamin. 


Sekian dari saya, 
Mohamad Naim Saidi 


Tenaga Pengajar Maahad Darul Faqeh 

